ai4bharat/Pralekha huggingface dataset:
પ્રધાનમંત્રીનું કાર્યાલય
13મી બ્રિક્સ શિખર બેઠક ખાતે પ્રધાનમંત્રીનું આવકાર સંબોધન
યોર એક્સલન્સી રાષ્ટ્રપતિ પુટિન, રાષ્ટ્રપતિ શિ, રાષ્ટ્રપતિ રામાફોસા, રાષ્ટ્રપતિ બોલ્સોનારો,
નમસ્કાર,
આ બ્રિક્સ શિખર બેઠકમાં હું આપ સૌને આવકારું છું. બ્રિક્સની 15મી વર્ષગાંઠના અવસરે આ શિખર બેઠકની અધ્યક્ષતા કરવી મારા માટે અને ભારત માટે બહુ આનંદની વાત છે. આપની સાથે આજની શિખર બેઠક માટે આપની પાસે વિગતવાર કાર્યસૂચિ છે. જો આપ સૌ સંમત થશો તો આપણે આ એજન્ડા-કાર્યસૂચિને અપનાવી શકીએ છીએ. આભાર. આ એજન્ડા હવે અપનાવી લેવાય છે.
મહાનુભાવો!
એક વાર આ એજન્ડા અપનાવી લેવાય એટલે આપણે સૌ ટૂંકમાં આપણું આરંભિક સંબોધન આપી શકીએ છીએ. હું પહેલા મારું આવકાર પ્રવચન આપવાની છૂટ લઈશ. ત્યારબાદ હું આપ સૌ દરેક મહાનુભાવને આપની આરંભિક ટિપ્પણીઓ માટે આમંત્રિત કરીશ.
આ અધ્યક્ષપદ દરમ્યાન તમામ બ્રિક્સ ભાગીદારો તરફથી અને દરેકેદરેક તરફથી ભારતને સંપૂર્ણ સહકાર પ્રાપ્ત થયો છે અને એ માટે હું આપ સૌનો અત્યંત આભારી છું. છેલ્લા દોઢ દાયકામાં બ્રિક્સ મંચે ઘણી સિદ્ધિઓ જોઇ છે. આજે આપણે વિશ્વના ઉભરતા અર્થતંત્રોમાં એક વગદાર પ્રભાવક અવાજ છીએ. આ પ્લેટફોર્મ વિક્સતા દેશોની અગ્રતાઓ પર ધ્યાન કેન્દ્રીત કરવામાં પણ ઉપયોગી રહ્યું છે.
ન્યુ ડેવલપમેન્ટ બૅન્ક, ધ કન્ટિજન્સી રિઝર્વ એરેન્જમેન્ટ અને એનર્જી રિસર્ચ કો-ઓપરેશન પ્લેટફોર્મ જેવી મજબૂત સંસ્થાઓનું સર્જન બ્રિક્સે કર્યું છે. આ બધી બહુ મજબૂત સંસ્થાઓ છે. એમાં કોઇ શંકા નથી કે આપણે ગર્વ લઈ શકીએ એવું ઘણું છે. તેમ છતાં, એ પણ અગત્યનું છે કે આપણે બહુ આત્મ-સંતુષ્ટ ન બનીએ અને આપણે એ સુનિશ્ચિત કરવું જ રહ્યું કે આગામી 15 વર્ષોમાં બ્રિક્સ વધારે પરિણામલક્ષી પણ બને.
ભારતે એના અધ્યક્ષપદના કાર્યકાળ માટે જે થીમ-વિષય પસંદ કર્યો છે એ બરાબર આ જ અગ્રતાનું નિદર્શન કરે છે- ‘બ્રિક્સ@15: ઈન્ટ્રા બ્રિક્સ કો-ઓપરેશન ફોર કન્ટિન્યુટિ, કૉન્સોલિડેશન અને કન્સેન્સસ’- ‘બ્રિક્સ@15: સાતત્ય, સંગઠન અને સર્વાનુમત માટે આંતરિક બ્રિક્સ સહકાર’. આપણી બ્રિક્સ ભાગીદારીના મૂળભૂત સિદ્ધાંતોમાં કઈક અંશે આ ચાર ‘સી’ રહેલા છે.
આ વર્ષે, કોવિડ દ્વારા ઊભા થયેલા પડકારો છતાં, 150થી વધુ બ્રિક્સ મીટિંગ્સ અને કાર્યક્રમો આયોજિત થયા, એમાંથી 20થી વધુ પ્રધાન સ્તરે હતા. પરંપરાગત ક્ષેત્રોમાં સહકાર વધારવાની સાથે, આપણે બ્રિક્સ એજન્ડાને વધુ વિસ્તારવા પણ પ્રયાસો કર્યા છે. આ પરિપ્રેક્ષ્યમાં, બ્રિક્સે ઘણાં ‘પ્રથમ’ હાંસલ કર્યા છે, મતલબ કે એવી બાબતો જે પહેલી વાર થઈ છે. હમણાં તાજેતરમાં જ પહેલવહેલી બ્રિક્સ ડિજિટલ સમિટ યોજાઇ ગઈ. ટેકનોલોજીની મદદથી આરોગ્ય પહોંચ વધારવાનું આ એક નવીન પગલું છે. નવેમ્બરમાં, આપણા જળ સંસાધન પ્રધાનો બ્રિક્સ રચના હેઠળ પહેલી વાર મળવાના છે. ‘બહુપક્ષીય વ્યવસ્થાઓ મજબૂત કરવા અને સુધારવા’ પર બ્રિક્સે એક સામૂહિક વલણ લીધું હોય એવું પણ પહેલી વાર છે.
આપણે બ્રિક્સ ત્રાસવાદ વિરોધી કાર્યયોજના પણ અપનાવી છે. આપણી અંતરિક્ષ એજન્સીઓ વચ્ચે રિમોટ સેન્સિંગ સેટેલાઇટ કૉન્સ્ટલેશન અંગે સમજૂતી સાથે સહકારનો એક નવો અધ્યાય શરૂ થયો છે. આપણા કસ્ટમ્સ વિભાગો વચ્ચે સહકારની સાથે-આંતરિક બ્રિક્સ વેપાર વધુ સરળ બનશે. વર્ચ્યુઅલ બ્રિક્સ વૅક્સિનેશન રિસર્ચ એન્ડ ડેવલપમેન્ટ સેન્ટર શરૂ કરવા માટે પણ સર્વસંમતિ છે. ગ્રીન પર્યટન અંગે બ્રિક્સ એલાયન્સ પણ વધુ એક નવી પહેલ છે.
મહાનુભાવો!
આ તમામ નવી પહેલો આપણા નાગરિકોને લાભ કરશે એટલું જ નહીં પણ આગામી વર્ષોમાં એક સંસ્થા તરીકે બ્રિક્સને પ્રસ્તુત થઈ રહેવા સમર્થ કરશે. મને વિશ્વાસ છે કે આજની મીટિંગ આપણને બ્રિક્સને વધુ ઉપયોગી બનાવવા માટે સાચી દિશામાં માર્ગદર્શન આપશે.
આપણે મહત્વની વૈશ્વિક અને પ્રાદેશિક બાબતોની પણ ચર્ચા કરીશું. હું હવે આપ સૌને આપની પ્રારંભિક ટિપ્પણીઓ માટે આમંત્રિત કરું છું.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 68,108 થયું
સક્રિય કેસનું ભારણ હાલમાં 0.16% છે
સાજા થવાનો દર હાલમાં 98.63% નોંધાયો
છેલ્લા 24 કલાકમાં 8,148 દર્દીઓ સાજા થયા, કુલ વધીને 4,26,90,845 દર્દીઓ સાજા થયા
છેલ્લા 24 કલાકમાં ભારતમાં 13,216 નવા કેસ નોંધાયા
દૈનિક પોઝિટિવીટી દર 2.73% પહોંચ્યો
સાપ્તાહિક પોઝિટિવીટી દર હાલમાં 2.47% છે
કુલ 85.73 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,84,924 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 94
રાષ્ટ્રપતિ સચિવાલય
રાષ્ટ્રપતિ 28 થી 30 ઓક્ટોબર દરમિયાન ગુજરાતની મુલાકાતે આવશે
રાષ્ટ્રપતિ શ્રી રામનાથ કોવિંદ 28થી 30 ઓક્ટોબર, 2021 દરમિયાન ગુજરાતની મુલાકાતે આવશે.
29 ઓક્ટોબર, 2021ના રોજ રાષ્ટ્રપતિ ભાવનગર ખાતે આર્થિક રીતે નબળા વર્ગ માટે હાઉસિંગ સ્કીમ પ્રોજેક્ટનું ઉદ્ઘાટન કરશે. તેઓ ભાવનગર જિલ્લાના તલગાજરડા ખાતે શ્રી ચિત્રકુટધામ, મોરારી બાપુના આશ્રમની પણ મુલાકાત લેશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 201
પ્રધાનમંત્રીનું કાર્યાલય
પ્રધાનમંત્રીએ કોવિડ-19 વિરુદ્ધ ભારતની લડાઇની સમીક્ષા કરી
પ્રધાનમંત્રી શ્રી નરેન્દ્ર મોદીએ કોવિડ-19 મહામારી વિરુદ્ધ ભારતે હાથ ધરેલી કાર્યવાહીની સમીક્ષા કરવા વરિષ્ઠ મંત્રીઓ અને અધિકારીઓ સાથે વિસ્તૃત બેઠક યોજી હતી. આ બેઠકમાં મહામારીના સંદર્ભમાં રાષ્ટ્રીય સ્તરે સ્થિતિ અને તૈયારીઓની સમીક્ષા કરવામાં આવી હતી. આ બેઠકમાં દિલ્હી સહિત જુદા-જુદા રાજ્યો અને કેન્દ્ર શાસિત પ્રદેશોમાં પ્રવર્તી રહેલી પરિસ્થિતિ ઉપર પણ વિચારણા કરવામાં આવી હતી. આ બેઠકમાં ગૃહ મંત્રી, આરોગ્ય મંત્રી, પ્રધાનમંત્રીના અગ્ર સચિવ, કેબિનેટ સચિવ, આરોગ્ય સચિવ, ICMRના મહાનિર્દેશક અને અધિકારપ્રાપ્ત જૂથોના અન્ય સંબંધિત સંયોજકો હાજર રહ્યાં હતાં.
તબીબી આપાતકાલીન પ્રબંધન યોજનાના અધિકારપ્રાપ્ત જૂથના સંયોજક અને નીતિ આયોગના સભ્ય ડૉ. વિનોદ પોલે પ્રવર્તમાન સ્થિતિ અંગે અને મધ્યમગાળામાં કોવિડ-19ના કેસોના સંભવિત પરિસ્થિતિ અંગે વિગતવાર રજૂઆત કરી હતી. તે બાબત ધ્યાન ઉપર લેવામાં આવી હતી કે કુલ કેસોમાંથી બે-તૃતિયાંશ કેસો 5 રાજ્યોમાં છે અને તેમાં પણ કેસોની સંખ્યા મોટા શહેરોમાં ખૂબ જ વધારે પડતી છે. આ પડકારજનક પરિસ્થિતિને નજર સમક્ષ રાખીને, ખાસ કરીને મોટા શહેરોમાં પરીક્ષણની સંખ્યા વધારવાની સાથે સાથે દૈનિક કેસોમાં થઇ રહેલા વધારાનો અસરકારક રીતે સામનો કરવો પથારીઓની સંખ્યા અને સેવાઓમાં વધારો કરવાની વિચારણા હાથ ધરવામાં આવી હતી.
પ્રધાનમંત્રીએ હોસ્પિટલની પથારીઓ/ આઇસોલેશન બેડની શહેર અને જિલ્લા દીઠ જરૂરિયાતો અંગે અધિકારપ્રાપ્ત જૂથે કરેલી ભલામણોની નોંધ લીધી હતી અને તેના આધારે આરોગ્ય મંત્રાલયના અધિકારીઓને રાજ્યો / કેન્દ્ર શાસિત પ્રદેશો સાથે પરામર્શ કરીને આપાતકાલીન આયોજન હાથ ધરવા નિર્દેશો આપ્યા હતાં. તેમણે મંત્રાલયને ચોમાસાની ઋતુની શરૂઆતને ધ્યાનમાં રાખીને યોગ્ય તૈયારીઓ સુનિશ્ચિત કરવા પણ સૂચના આપી હતી.
રાજધાની દિલ્હીમાં કોવિડ-19 મહામારીની વર્તમાન અને ઉભરી રહેલી પરિસ્થિતિ અંગે ચર્ચા હાથ ધરવામાં આવી હતી અને આગામી 2 મહિનાની સંભાવનાઓ અંગે ગહન વિચારણા થઇ હતી. પ્રધાનમંત્રીએ કોવિડ-19ના વધી રહેલા કેસોના કારણે ઊભરી રહેલા પડકારનો સંકલિત અને સર્વગ્રાહી સામનો કરવા માટે ઉપરાજ્યપાલ, રાજધાની દિલ્હીના મુખ્યમંત્રી સાથે ભારત સરકાર, દિલ્હી સરકારના તમામ વરિષ્ઠ અધિકારીઓ અને દિલ્હીના મ્યુનિસિપલ કોર્પોરેશનના અધિકારીઓની આપાતકાલીન બેઠક યોજવા સૂચન કર્યુ હતું.
આ બેઠકમાં મહામારી ઉપર સફળતાપૂર્વક રોકવા અને નિયંત્રણ મેળવવા અનેક રાજ્યો, જિલ્લાઓ અને શહેરો દ્વારા હાથ ધરાયેલી ઉત્કૃષ્ટ કામગીરીના અનેક પ્રસંગોની નોંધ લીધી હતી અને તેની પ્રશંસા કરવામાં આવી હતી. અન્ય લોકોને પ્રેરણા અને નવીન વિચારો પુરા પાડવા આ સફળતા ગાથાઓ અને શ્રેષ્ઠ પ્રણાલીઓનો વ્યાપક પ્રસાર કરવા ઉપર ભાર મુકવામાં આવ્યો હતો.
GP/DS
(
રાષ્ટ્રપતિ સચિવાલય
62મા NDC કોર્સના ફેકલ્ટી અને કોર્સ સભ્યો રાષ્ટ્રપતિને મળ્યા
62મા નેશનલ ડિફેન્સ કોલેજ કોર્સના ફેકલ્ટી અને કોર્સ સભ્યોએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી હતી.
સભાને સંબોધતા રાષ્ટ્રપતિએ કહ્યું કે સુરક્ષા એ એક શબ્દ છે જેનો ઉપયોગ આપણે આપણી વાતચીતમાં વારંવાર કરીએ છીએ. પરંતુ તેની વ્યાપક અસરો છે. છેલ્લા દાયકાઓમાં તેનું અર્થઘટન ખૂબ જ વિસ્તર્યું છે. જે માત્ર પ્રાદેશિક અખંડિતતા સુધી સીમિત હતું તે હવે રાજકીય અને આર્થિક સંદર્ભમાં પણ જોવા મળે છે. આમ, "રાષ્ટ્રીય સંરક્ષણના વ્યૂહાત્મક, આર્થિક, વૈજ્ઞાનિક, રાજકીય અને ઔદ્યોગિક પાસાઓ"નો અભ્યાસ કરવાનો NDC કોર્સનો ઉદ્દેશ આજે પણ વધુ સુસંગત છે. તેમણે એ નોંધવામાં આનંદ થયો કે એનડીસી કોર્સ વર્ષોથી તેના સહભાગીઓને આ મુદ્દાઓની ઊંડી સમજણ મેળવવા માટે શિક્ષિત કરવાના તેના ઉદ્દેશ્યને અનુરૂપ છે.
62મા એનડીસી કોર્સમાં સશસ્ત્ર દળોમાંથી 62, સિવિલ સર્વિસીસમાંથી 20, મૈત્રીપૂર્ણ વિદેશી દેશોમાંથી 35 અને કોર્પોરેટ સેક્ટરમાંથી 1 સહભાગીઓ છે તેની નોંધ લેતા, તેમણે કહ્યું કે આ કોર્સની આ અનોખી વિશેષતા છે જેણે તેને ખૂબ પ્રશંસા પ્રાપ્ત કરી છે. તેમણે કહ્યું કે તે કોર્સના સભ્યોને વિવિધ પરિપ્રેક્ષ્યો જાણવાની તક આપે છે, જેનાથી તેમના વિચારો અને સમજણની ક્ષિતિજો વિસ્તરે છે.
રાષ્ટ્રપતિએ કહ્યું કે આપણે એક ગતિશીલ વિશ્વમાં છીએ જ્યાં એક નાનો ફેરફાર પણ વ્યાપક અસર કરી શકે છે. કેટલીકવાર, તેમાં સલામતી અને સુરક્ષાનો અર્થ હોઈ શકે છે. કોવિડ રોગચાળાની ગતિ અને ભરતી એ આજે માનવતા જે જોખમનો સામનો કરી રહી છે તેનું માત્ર એક ઉદાહરણ છે. તે આપણને માનવજાતની નબળાઈનો અહેસાસ કરાવે છે. દરેક ખતરો આપણને તેની સામે લડવાની અને તેના પુનરાવૃત્તિને રોકવાની જરૂરિયાત વિશે વિચારે છે. આપણે માત્ર પરંપરાગત ખતરાઓનો જ નહીં પણ અદ્રશ્ય એવા જોખમોનો પણ સામનો કરવા માટે તૈયાર રહેવાની જરૂર છે જેમાં પ્રકૃતિની અસ્પષ્ટતાઓ પણ સામેલ છે. આબોહવા પરિવર્તન અને ટકાઉ વિકાસ એવા મુદ્દા છે જે આજે મુખ્ય મહત્વના છે. તે સમયની જરૂરિયાત છે કે સમગ્ર બોર્ડના દેશો એક સાથે આવે અને તેમના માટે ઉકેલો શોધે. તે આ બિંદુએ છે કે વ્યૂહાત્મક નીતિઓ દેશોની વિદેશ નીતિઓ સાથે સુસંગત છે. તે બહુ-શિસ્ત અને બહુ-પરિમાણીય અભિગમ છે જેના માટે આપણે આપણી જાતને સજ્જ કરવાની જરૂર છે.
રાષ્ટ્રપતિએ કહ્યું કે ભારત એક રાષ્ટ્ર તરીકે આત્મનિર્ભર ભારત બનવાની દિશામાં આગળ વધી રહ્યું છે. આ વિઝનને શક્ય બનાવવા માટે વિવિધ નીતિગત પહેલો લાગુ કરવામાં આવી રહી છે. આ વિઝન જ ભારતને વિકાસ અને પ્રગતિના પંથે લાવે છે. તેમણે કહ્યું કે તે દરેક ભારતીય માટે ગર્વની ક્ષણ હતી જ્યારે તાજેતરમાં સ્વદેશી રીતે નિર્મિત પ્રથમ એરક્રાફ્ટ કેરિયર, વિક્રાંતને ભારતીય નૌકાદળમાં સામેલ કરવામાં આવ્યું હતું. આવા પગલાં ભારતના લોકોમાં નવી આશા અને પ્રેરણા લાવે છે. તેમણે વિશ્વાસ વ્યક્ત કર્યો કે આપણે પ્રગતિના આ પંથે અડગ રીતે ચાલવાનું ચાલુ રાખીશું.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
પ્રધાનમંત્રીનું કાર્યાલય
પ્રધાનમંત્રીએ જયેષ્ઠા અષ્ટમીની શુભકામનાઓ પાઠવી
પ્રધાનમંત્રી શ્રી મોદીએ સૌને, ખાસ કરીને કાશ્મીરી પંડિત સમુદાયને જયેષ્ઠા અષ્ટમીના પવિત્ર અવસરે શુભકામનાઓ પાઠવી હતી.
પ્રધાનમંત્રીએ એક ટ્વીટમાં કહ્યુંઃ
“જયેષ્ઠા અષ્ટમીના પવિત્ર અવસરે, દરેકને, ખાસ કરીને કાશ્મીરી પંડિત સમુદાયને શુભકામનાઓ. આપણે માતા ખીર ભવાનીને નમન કરીએ છીએ અને દરેકના ઉત્તમ સ્વાસ્થ્ય અને સુખાકારી માટે પ્રાર્થના કરીએ છીએ.’
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 31 જુલાઈના રોજ સરદાર વલ્લભભાઈ પટેલ રાષ્ટ્રીય પોલીસ એકેડમીમાં આઈપીએસ પ્રોબેશનરો સાથે વાતચીત કરશે
પ્રધાનમંત્રી શ્રી નરેન્દ્ર મોદી 31 જુલાઈ 2021 ના રોજ સવારે 11 વાગ્યે વીડિયો કોન્ફરન્સિંગ દ્વારા સરદાર વલ્લભભાઈ પટેલ રાષ્ટ્રીય પોલીસ એકેડમીમાં IPS પ્રોબેશનર્સને સંબોધિત કરશે. તે ઇવેન્ટ દરમિયાન પ્રોબેશનરો સાથે પણ વાતચીત કરશે.
આ પ્રસંગે કેન્દ્રીય ગૃહમંત્રી શ્રી અમિત શાહ અને રાજ્ય  મંત્રી શ્રી નિત્યાનંદ રાય ઉપસ્થિત રહેશે.
એસવીપીએનપીએ વિશે
સરદાર વલ્લભભાઇ પટેલ રાષ્ટ્રીય પોલીસ એકેડેમી  એ દેશની પ્રીમિયર પોલીસ તાલીમ સંસ્થા છે. તે ઇન્ડિયન પોલીસ સર્વિસના અધિકારીઓને ઇન્ડક્શન લેવલ પર તાલીમ આપે છે અને સેવારત IPS અધિકારીઓ માટે વિવિધ ઇન-સર્વિસ અભ્યાસક્રમો ચલાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશમાં સરકારનાં એક વર્ષ પૂર્ણ થવાનાં પ્રસંગે ધર્મશાળામાં જન આભાર રેલીને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે હિમાચલ પ્રદેશમાં ધર્મશાળામાં એક જન આભાર રેલીનું સંબોધન કર્યું હતું. અહીં રાજ્યમાં ભાજપની સરકારે શાસનનું એક વર્ષ પૂર્ણ કર્યું એનાં ઉપક્રમે એક કાર્યક્રમ યોજાયો હતો.
પ્રધાનમંત્રીએ રેલીનું સંબોધન કરતાં અગાઉ સરકારી યોજનાઓ પર યોજાયેલા એક પ્રદર્શનની મુલાકાત લીધી હતી. તેમણે વિવિધ યોજનાઓનાં લાભાર્થીઓ સાથે વાત પણ કરી હતી.
ત્યારબાદ જનસભામાં ઉપસ્થિત મોટી સંખ્યામાં લોકોને સંબોધતા તેમણે હિમાચલ પ્રદેશની ભૂમિને આધ્યાત્મિકતા અને સાહસિકતાની ધરતી ગણાવીને પ્રશંસા કરી હતી.
તેમણે આ રાજ્ય સાથે ભૂતપૂર્વ પ્રધાનમંત્રી શ્રી અટલ બિહારી વાજપેયીનાં વિશેષ જોડાણને પણ યાદ કર્યું હતું.
પ્રધાનમંત્રીએ રાજ્ય સરકારની વિવિધ યોજનાઓનાં લાભને લોકો સુધી પહોંચાડવાની પ્રશંસા કરી હતી, ખાસ કરીને રાજ્યનાં ગ્રામીણ વિસ્તારનાં લોકો સુધી સરકારી યોજનાઓનાં લાભ પહોંચાડવાની.
પ્રધાનમંત્રીએ કહ્યું હતું કે, રાજ્ય સરકાર અત્યાધુનિક માળખાગત સુવિધા વિકસાવવા પર ધ્યાન કેન્દ્રિત કરે છે. તેમણે જણાવ્યું હતું કે, હિમાચલ પ્રદેશમાં હાઇવે, રેલવે, પાવર, સૌર ઊર્જા અને પેટ્રોલિયમ ક્ષેત્ર સાથે સંબંધિત વિવિધ પ્રોજેક્ટ નિર્માણાધિન છે.
પ્રધાનમંત્રીએ રાજ્યમાં પ્રવાસન ક્ષેત્રની સંભવિતતા પર વિસ્તૃત વાત કરી હતી. આ સંદર્ભમાં તેમણે ઉલ્લેખ કર્યો હતો કે, ભારતમાં વર્ષ 2013માં પ્રવાસીઓની સંખ્યા 70 લાખથી વધીને વર્ષ 2017માં 1 કરોડ થઈ ગઈ હતી. તેમણે જણાવ્યું હતું કે, એ જ રીતે ભારતમાં વર્ષ 2013માં હોટેલ્સની સંખ્યા આશરે 1200 હતી, જે અત્યારે વધીને 1800 થઈ ગઈ છે.
પ્રધાનમંત્રીએ સરકારનાં ભૂતપૂર્વ સૈનિકો માટે કલ્યાણકારક પગલાંને યાદ કરતાં કહ્યું હતું કે, છેલ્લાં 40 વર્ષથી ભૂતપૂર્વ સૈન્ય કર્મચારીઓની ‘વન રેન્ક, વન પેન્શન’ ની માંગણી પૂરી થઈ નહોતી. તેમણે જણાવ્યું હતું કે, જ્યારે તેમની સરકારે વર્ષ 2014માં શાસન સંભાળ્યું, ત્યારે તેમણે તમામ મુદ્દાઓનું સમાધાન કરી દીધું હતું અને આ માટે જરૂરી સંસાધનોની સમજણ મેળવી હતી. પછી આપણાં ભૂતપૂર્વ સૈન્ય કર્મચારીઓનાં કલ્યાણને સુનિશ્ચિત કરવા માટે ઓઆરઓપીનો અમલ કર્યો હતો.
પ્રધાનમંત્રીએ હિમાચલ પ્રદેશની જનતાનો સ્વચ્છતા માટે કટિબદ્ધતા બદલ વિશેષ આભાર માન્યો હતો. તેમણે ઉમેર્યું હતું કે, હિમાચલ પ્રદેશની જનતાએ ‘સ્વચ્છતા’ને પોતાનાં ‘સંસ્કાર’ તરીકે અપનાવી લીધી છે. પ્રધાનમંત્રીએ જણાવ્યું હતું કે, સ્વચ્છતા વધવાથી રાજ્યમાં પ્રવાસન ક્ષેત્રને પ્રોત્સાહન પણ મળ્યું છે.
પ્રધાનમંત્રીએ સમજાવ્યું હતું કે, કેન્દ્ર સરકારે ભ્રષ્ટાચારને અંકુશમાં વિવિધ પ્રકારનાં પગલાં કેવી રીતે લીધા છે. તેમણે કહ્યું હતું કે, સરકારી સહાયને લાભાર્થીઓનાં બેંક ખાતામાં સીધા હસ્તાંતરિત કરવા થી ભ્રષ્ટાચાર નિયંત્રણમાં આવ્યો છે અને સરકારે આશરે રૂ. 9,000 કરોડની બચત થઈ છે.
RP
(Visitor Counter : 122
કાર્મિક, લોક ફરિયાદ અને પેન્શન મંત્રાલય
પેન્શનરો માટે 'ઇઝ ઑફ લિવિંગ' વધારવા માટે સંકલિત પેન્શનર્સ પોર્ટલ બનાવવા માટે બેંકો સાથે સહયોગ
પેન્શન અને પેન્શનર્સ કલ્યાણ વિભાગ દ્વારા 20મી અને 21મી જૂન, 2022ના રોજ ઉદયપુર ખાતે સ્ટેટ બેંક ઑફ ઈન્ડિયાના પેન્શન સંબંધિત કાર્ય સંભાળતા અધિકારીઓ માટે બે દિવસીય બેંકર્સ અવેરનેસ પ્રોગ્રામનું આયોજન કરવામાં આવ્યું હતું, જે દેશના ઉત્તરીય પ્રદેશને આવરી લે છે.
DoPPW ના અધિકારીઓની એક ટીમે સ્ટેટ બેંક ઓફ ઈન્ડિયાના ક્ષેત્રીય કાર્યકર્તાઓને અપડેટ કરવાના ઉદ્દેશ્ય સાથે કેન્દ્ર સરકારના પેન્શનરોને પેન્શનના વિતરણ અંગે પેન્શન નીતિમાં સુધારા અને ડિજિટાઈઝેશન પર સત્રો લીધા. પેન્શનરોને લગતી આવકવેરાની બાબતો તેમજ વાર્ષિક જીવન પ્રમાણપત્રો સબમિટ કરવાના ડિજિટલ માધ્યમો પર વિશેષ સત્રોનું આયોજન કરવામાં આવ્યું હતું. મુખ્ય નિયંત્રક , CPAO એ પેન્શનધારકોની ફરિયાદો માટેના કારણો શેર કર્યા અને નિવારણ માટે બેંક દ્વારા લેવામાં આવી શકે તેવા પગલાં સૂચવ્યા.
એવું નક્કી કરવામાં આવ્યું હતું કે પેન્શનરોને સીમલેસ સેવાઓ પૂરી પાડવા માટે DoPPW અને SBIના હાલના પોર્ટલને જોડીને સંકલિત પેન્શન પોર્ટલ બનાવવા માટે તાત્કાલિક પ્રયાસો કરવાની જરૂર છે. ભારત સરકારના કલ્યાણકારી પગલાંના લાભો સુનિશ્ચિત કરવા માટે ક્ષેત્રના અધિકારીઓ અને પેન્શનરોની જાગૃતિ અત્યંત મહત્વની છે. ડિજિટલ લાઇફ સર્ટિફિકેટ માટે ફેસ ઓથેન્ટિકેશન ટેક્નોલોજીની બેન્કો દ્વારા વ્યાપકપણે જાહેરાત કરવામાં આવી શકે છે. પેન્શન અને પેન્શનર્સ કલ્યાણ વિભાગ ક્ષેત્રના અધિકારીઓ અને પેન્શનરો દ્વારા સામનો કરવામાં આવતી સમસ્યાઓના ઉકેલ માટે નીતિગત પહેલ કરશે. ડિજિટલ લાઇફ સર્ટિફિકેટ અને ફેસ ઓથેન્ટિકેશન ટેક્નોલોજી પેન્શનરો અને બેન્કો માટે લાઇફ સર્ટિફિકેટ સબમિટ કરવામાં ગેમ ચેન્જર હશે. આ જાગૃતિ કાર્યક્રમો બેંક અધિકારીઓ માટે વિશાળ ક્ષમતા નિર્માણ કવાયત તરીકે કામ કરશે.
સેન્ટ્રલ પેન્શન પ્રોસેસિંગ સેન્ટરો અને વિવિધ બેંકોમાં પેન્શન સંબંધિત કાર્ય સંભાળતા ક્ષેત્રીય કાર્યકર્તાઓ માટે જાગૃતિ કાર્યક્રમોની શ્રેણીમાં આ કાર્યક્રમ પ્રથમ હતો. એવી અપેક્ષા રાખવામાં આવે છે કે આ કાર્યક્રમો દ્વારા, પેન્શનરોના 'ઇઝ ઑફ લિવિંગ'ને વધારવાનો ઉદ્દેશ્ય ઘણી હદ સુધી પ્રાપ્ત થશે. આખા દેશને આવરી લેવા માટે સ્ટેટ બેંક ઓફ ઈન્ડિયાના સહયોગથી આવા ચાર જાગૃતિ કાર્યક્રમો હાથ ધરવામાં આવશે. સમાન તર્જ પર, વર્ષ 2022-23માં અન્ય પેન્શન વિતરણ બેંકોના સહયોગથી જાગૃતિ કાર્યક્રમો હાથ ધરવામાં આવશે.
બેંકર્સ અવેરનેસ પ્રોગ્રામ, ઉદયપુર, 20મી અને 21મી જૂન, 2022, શ્રી સંજીવ એન માથુર, સંયુક્ત સચિવ, પેન્શન અને પેન્શનર્સ કલ્યાણ વિભાગ દ્વારા સમાપન સંબોધન દ્વારા સમાપ્ત થયું. પેન્શનરો માટે "જીવનની સરળતા" સુનિશ્ચિત કરવા સક્રિય ફેરફારો કરવા માટે વિવિધ નીતિ વિષયક મુદ્દાઓ પર બેંક અધિકારીઓ પાસેથી વિગતવાર પ્રતિસાદ લેવામાં આવ્યો હતો. CPPCs અને પેન્શન ડીલિંગ શાખાઓના ઉત્તર ઝોનના 50 અધિકારીઓને સમારોહ દરમિયાન સહભાગિતાનું પ્રમાણપત્ર એનાયત કરવામાં આવ્યું હતું.
SD/GP/JD
(Visitor Counter : 181
સૂક્ષ્મ, લઘુ અને મધ્યમ ઉદ્યોગ મંત્રાલય
ખાદી ઈન્ડિયા દ્વારા NIFT  ગાંધીનગર ખાતે એક પ્રદર્શન અને ફેશન શો 'અહેલી ખાદી'નું આયોજન કરવામાં આવ્યું
ખાદી અને ગ્રામોદ્યોગ આયોગનો મુખ્ય ઉદ્દેશ્ય પ્રધાનમંત્રી શ્રી નરેન્દ્ર મોદીના ખાદીને ફેશન ફેબ્રિક તરીકે સ્થાપિત કરવાના આહ્વાનને સાકાર કરવાનો છે. "સૌ માટે ખાદી", ખાસ કરીને આપણા સમાજના યુવાનોને પ્રોત્સાહન આપવાનો પ્રધાનમંત્રીનો સતત પ્રયાસ રહ્યો છે.
ગાંધીનગરમાં નેશનલ ઇન્સ્ટિટ્યૂટ ઓફ ફેશન ટેક્નોલોજી ના તાના રીરી ઓડિટોરિયમ ખાતે 11 સપ્ટેમ્બર 2022માં ખાદી ઇન્ડિયા દ્વારા એક પ્રદર્શન 'અહેલી ખાદી' અને ફેશન શોનું આયોજન યુવા ગ્રાહકો અને વૈશ્વિક બજાર સુધી પહોંચવાના ઈરાદાથી તથા ખાદીને એક વસ્ત્ર તરીકે લોકપ્રિય બનાવવા તથા પરંપરાગત તેમજ સમકાલીન પરિધાનો માટે તેના ઉપયોગને પ્રદર્શિત કરવા માટે કરાયું હતું.
આ પ્રસંગે ખાદી અને ગ્રામોદ્યોગ આયોગના અધ્યક્ષ શ્રી મનોજ ગોયલે મુખ્ય અતિથિ તરીકે હાજરી આપી હતી. ફેશન શોમાં જાણીતા ડિઝાઇનર્સ, ફેશન ઉદ્યોગના સભ્યો, વિદ્યાર્થીઓ અને ખાદી સંસ્થાઓની હાજરી જોવા મળી હતી. શ્રી સમીર સૂદ, નિયામક, NIFT, ગાંધીનગર, નિયામક; શ્રી પ્રવીણ નાહર, ડાયરેક્ટર, NID, અમદાવાદ; સુધા ઢીંગરા, ડાયરેક્ટર અને CoEc, NIFT અને ઝી બ્લૂઝ ફાઉન્ડેશનના શ્રી વિપ્લવે પણ તેમની હાજરીનો અનુભવ કરાવ્યો. આ ઉપરાંત ખાદી સંસ્થાઓના વિવિધ પ્રતિનિધિઓ જેમ કે; શ્રી ચંદ્રકાન્તભાઈ પટેલ, ઉદ્યોગ ભારતી ગોંડલ; શ્રી ગોવિંદભાઈ, ભાનલ કાંઠા ખાદી ગ્રામોદ્યોગ સંઘ, શ્રી તિવારી, વડોદરા જિલ્લા ખાદી ગ્રામોદ્યોગ સંઘ પણ ઉપસ્થિત રહ્યા હતા.
ખાદી એ સ્વદેશી ચળવળનું પ્રતિક છે, અને એક એવા વસ્ત્રો તરીકે તેની મક્કમતા સ્થાપિત કરવામાં અગ્રેસર રહી છે જે પોતાનામાં જોમ અને આધુનિકતા બંને ધરાવે છે. આ જ કારણ છે કે ખાદીને યુવા પેઢીની તરફેણ મળી છે, કારણ કે તે કાપડથી આગળ વધે છે અને પરંપરાગત અને સમકાલીન કાપડનો સામાન્ય ઉપયોગ દર્શાવે છે, "અહેલી" ખાદી એટલે શુદ્ધ ખાદી; જે ફેશન શો દરમિયાન પ્રદર્શિત કરવામાં આવી છે.
યોગ માટેના વસ્ત્રો "સ્વધા" જેને NIFT ડિઝાઇનર્સ દ્વારા ડિઝાઇન કરાયેલા સંદેશાવ્યવહારના અસરકારક માધ્યમ તરીકે સ્વીકારવામાં આવ્યા હતા તે ફેશન શોનું મુખ્ય આકર્ષણ હતું.
ફેશન શોનું બીજું આકર્ષણ "અહેલી" હતું; રેમ્પ પર પ્રદર્શિત કરાયેલા વસ્ત્રો ખાદી સંસ્થાઓ પાસેથી મેળવ્યા હતા જેથી ગ્રાહકોની સમગ્ર પેઢી માટે ડિઝાઇન કરવામાં આવે. NIFT ડિઝાઇનરોએ એથનિક, ફ્યુઝન, વેસ્ટર્ન અને કેઝ્યુઅલ લુકથી માંડીને વસ્ત્રો અને સાડીઓના 6 અલગ-અલગ કલેક્શન બનાવ્યા. મૂલ્યવર્ધન માટે ગલ્ફ ટેક્સટાઇલ્સમાં હેન્ડ એમ્બ્રોઇડરી, સ્ટીચ ડિટેલિંગ અને હેન્ડ બ્લોક પ્રિન્ટિંગનો ઉપયોગ કરવામાં આવ્યો છે. હોમ લિનન કલેક્શનને વિવિધ વજન અને દોરાના ખાદી કાપડ સાથે ડિઝાઇન કરવામાં આવ્યું હતું, જે ખાદીને ભારતીય હસ્તકલાને આંતરરાષ્ટ્રીય દેખાવ આપે છે, જે ખાદીને વૈશ્વિક આકર્ષણ બનાવે છે.
આ શો NIFT વિદ્યાર્થીઓ દ્વારા ડિઝાઇન અને પ્રસ્તુત કરવામાં આવ્યો હતો, જેમણે મોડેલ તરીકે રેમ્પ પર વોક પણ કર્યું હતું.
KVICના અધ્યક્ષ શ્રી મનોજ ગોયલે તેમના સંબોધનમાં જણાવ્યું હતું કે KVICનો ઉદ્દેશ્ય ડિઝાઇન સ્તરે શ્રેષ્ઠતા પ્રદાન કરીને ખાદીને લોકો સાથે જોડીને તેને પ્રમોટ કરવાનો અને સ્થાપિત કરવાનો છે, ખાદી અને ગ્રામોદ્યોગ કમિશન બિન-બાયોડિગ્રેડેબલ બિન-ટકાઉ ઉત્પાદનોને પ્રોત્સાહન આપવાનું કામ કરે છે. ઘર અને વસ્ત્રોના ક્ષેત્રમાં. તે ખાદીના ઉપયોગને ઇકો-ફ્રેન્ડલી, ટકાઉ કાપડ તરીકે તેને બદલીને પ્રોત્સાહિત કરવા માંગે છે.
YP/GP/JD
(Visitor Counter : 165
પ્રધાનમંત્રીનું કાર્યાલય
જમ્મુ કાશ્મીરના લોકો પર સરકારના ભરોસા અને વિશ્વાસને આધારે કલમ 370 રદ કરવામાં આવી છે
લોકસભામાં રાષ્ટ્રપતિના સંબોધન પર મોશન ઓફ થેન્ક્સનો જવાબ આપ્યો.
પ્રધાનમંત્રીએ કહ્યું કે કલમ 37૦ને રદ કરવાથી જમ્મુ-કાશ્મીરનું દેશના બાકીના ભાગો સાથે જોડાણ થયું છે.
શ્રી નરેન્દ્ર મોદી આજે લોકસભામાં રાષ્ટ્રપતિના સંબોધન પર ‘મોશન ઓફ થેન્ક્સ’નો જવાબ આપી રહ્યા હતા.
પ્રધાનમંત્રીએ જમ્મુ અને કાશ્મીરને ભારતનો મુગટ ગણાવતા કહ્યું હતું કે જમ્મુ-કાશ્મીરની વાસ્તવિક ઓળખ તમામ ધર્મો પ્રત્યે સમાનતાવાદી વલણ અને તેની સુફી પરંપરા છે.
પ્રધાનમંત્રીએ કહ્યું કે આ પ્રદેશને પાછળ છોડી શકાતો નથી, તેને ફક્ત ગન, બોમ્બ્સ, આતંક અને અલગતાવાદથી ઘેરાયેલા તરીકે ઓળખવામાં આવે છે.
19 મી જાન્યુઆરી 1990 ના સંદર્ભમાં પ્રધાનમંત્રીએ કહ્યું કે ઘણા લોકોએ તેમની ઓળખ ગુમાવી પડી હતી કારણ કે તેઓને જમ્મુ-કાશ્મીરમાંથી કાઢી મૂકવામાં આવ્યા હતા.
તેમના વિસ્તૃત જવાબમાં પ્રધાનમંત્રીએ કહ્યું કે આ વિસ્તારની સ્થિતિને લાબા સમયથી વધારે બગાડી રહેલી બંધારણની કલમ 37૦ને જમ્મુ અને કાશ્મીરના લોકોમાં સંપૂર્ણ વિશ્વાસ રાખીને રદ કરવામાં આવી છે અને આ પ્રદેશનો વિકાસ ખૂબ જ ઝડપે ચાલી રહ્યો છે.
પ્રધાનમંત્રીએ કહ્યું કે પ્રદેશ પર લાદવામાં આવેલા પ્રતિબંધોને દૂર કરવામાં આવી રહ્યા છે અને કેન્દ્રીય મંત્રીઓ કેન્દ્રશાસિત પ્રદેશના વિવિધ ભાગોમાં જઈ રહ્યા છે અને લોકોના પ્રતિભાવ મેળવી રહ્યા છે. સરકાર લોકો તરફથી મળેલા પ્રતિભાવો પર ચોક્કસ કાર્યવાહી કરશે.
પ્રધાનમંત્રીએ કહ્યું કે તેમની સરકાર જમ્મુ-કાશ્મીરના લોકોના કલ્યાણ અને તેના સર્વાંગી વિકાસ માટે કામ કરવા પ્રતિબદ્ધ છે.
પ્રધાનમંત્રીએ કહ્યું કે લદાખને કાર્બન ન્યુટ્રલ યુનિયન ટેરિટરી તરીકે વિકસિત કરવામાં આવશે.
SD/GP/DS
(Visitor Counter : 239
મહિલા અને બાળ વિકાસ મંત્રાલય
પીએમ કેર્સ ફોર ચિલ્ડ્રન સ્કીમ 28મી ફેબ્રુઆરી, 2022 સુધી લંબાવવામાં આવી છે
ભારત સરકારના મહિલા અને બાળ વિકાસ મંત્રાલયે પીએમ કેર્સ ફોર ચિલ્ડ્રન સ્કીમને 28મી ફેબ્રુઆરી, 2022 સુધી લંબાવી છે. અગાઉ આ યોજના 31મી ડિસેમ્બર, 2021 સુધી માન્ય હતી. આ અંગે તમામ મુખ્ય સચિવો/સચિવોને પત્ર લખવામાં આવ્યો છે. , મહિલા અને બાળ વિકાસ, તમામ રાજ્યો અને કેન્દ્રશાસિત પ્રદેશોના સામાજિક ન્યાય અને સશક્તિકરણ વિભાગ જરૂરી કાર્યવાહી માટે તમામ જિલ્લા મેજિસ્ટ્રેટ/જિલ્લા કલેક્ટરને નકલ સાથે. .
પીએમ કેર ફોર ચિલ્ડ્રન સ્કીમના લાભો મેળવવા માટે હવે તમામ પાત્ર બાળકો 28મી ફેબ્રુઆરી, 2022 સુધી નોંધણી કરાવી શકશે. આ યોજના એવા તમામ બાળકોને આવરી લે છે જેમણે ગુમાવ્યું છે: i) બંને માતાપિતા અથવા ii) જીવિત માતાપિતા અથવા iii) COVID 19 રોગચાળાને કારણે કાનૂની વાલી/દત્તક લેનારા માતાપિતા/એક દત્તક માતાપિતા, જે11.03.2020 થી શરૂ થાય છે, જે તારીખે WHOએ મહામારી તરીકે COVID-19 જાહેર કરી છે અને લક્ષણો 28.02.2022 સુધી રહ્યા છે તેમના માટે છે . આ યોજના હેઠળ લાભ મેળવવા માટે હકદાર બનવા માટે બાળકે માતા-પિતાના મૃત્યુની તારીખે 18 વર્ષ પૂર્ણ કર્યા ન હોવા જોઈએ.
પ્રધાનમંત્રી શ્રી નરેન્દ્ર મોદીએ 29મી મે, 2021ના રોજ કોવિડ 19 રોગચાળાને કારણે પોતાના માતા-પિતા બંને ગુમાવનારા બાળકો માટે વ્યાપક સહાયની જાહેરાત કરી હતી. આ યોજનાનો ઉદ્દેશ્ય એવા બાળકોની વ્યાપક સંભાળ અને રક્ષણ સુનિશ્ચિત કરવાનો છે કે જેમણે કોવિડ રોગચાળાને કારણે તેમના માતા-પિતા ગુમાવ્યા છે, સતત રીતે, આરોગ્ય વીમા દ્વારા તેમની સુખાકારીને સક્ષમ બનાવવા, તેમને શિક્ષણ દ્વારા સશક્ત બનાવવા અને તેમને આત્મનિર્ભર અસ્તિત્વ માટે સજ્જ કરવા. 23 વર્ષની ઉંમરે પહોંચવા પર નાણાકીય સહાય સાથે. પીએમ કેર્સ ફોર ચિલ્ડ્રન સ્કીમ અન્ય બાબતો સાથે આ બાળકોને કન્વર્જન્ટ અભિગમ, શિક્ષણ, આરોગ્ય, 18 વર્ષની ઉંમરથી માસિક સ્ટાઇપેન્ડ અને રૂ. 23 વર્ષની ઉંમરે પહોંચવા પર 10 લાખ આપવાનો છે.
આ યોજના ઓનલાઈન પોર્ટલ https://pmcaresforchildren.in દ્વારા સુલભ છે. તમામ રાજ્યો/કેન્દ્રશાસિત પ્રદેશોને હવે 28મી ફેબ્રુઆરી, 2022 સુધી પોર્ટલ પર લાયક બાળકોને ઓળખવા અને નોંધણી કરવા માટે કહેવામાં આવ્યું છે. કોઈપણ નાગરિક પોર્ટલ દ્વારા આ યોજના હેઠળ સહાય માટે પાત્ર બાળક અંગે વહીવટીતંત્રને જાણ કરી શકે છે.

SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(